《春末题池州弄水亭》
唐代·杜牧

使君四十四，两佩左铜鱼。为吏非循吏，论书读底书。

晚花红艳静，高树绿阴初。亭宇清无比，溪山画不如。

嘉宾能啸咏，宫妓巧妆梳。逐日愁皆碎，随时醉有馀。

偃须求五鼎，陶只爱吾庐。趣向人皆异，贤豪莫笑渠。

作者简介：杜牧（公元803－约852年），字牧之，号樊川居士，汉族，京兆万年（今陕西西安）人，唐代诗人。杜牧人称“小杜”，以别于杜甫。与李商隐并称“小李杜”。因晚年居长安南樊川别墅，故后世称“杜樊川”，著有《樊川文集》。